वेटर के 13 पदों के लिए 7000 उम्मीदवार; जरूरत चौथी पास की, ग्रेजुएट-पोस्ट ग्रेजुएट की लाइन  
वेटर के 13 पदों के लिए ग्रेजुएट छात्रों ने भी भरा फॉर्म
13 पदों के लिए 7000 लोगों ने भरा फॉर्म 
राज्य में तीन साल में 33 लाख से 42 लाख हुए बेरोजगार
मुंबई में स्थित मंत्रालय में 13 वेटर के लिए निकली भर्ती के लिए करीब 7 हज़ार लोगों ने फॉर्म भरा है जिसमें बड़ी तादाद में ग्रेजुएट और पोस्ट ग्रेजुएट छात्र भी शामिल हैं. इस मामले से राज्य में बेरोजगारी का अंदाज़ा लगाया जा सकता है. विपक्ष जहां इस पर सरकार को घेरने की कोशिश करते दिखाई दे रहा है तो वहीं सरकार का अब भी यही कहना है कि पिछली सरकार की तुलना में बेरोज़गारी में कमी आई है.
मुंबई के मंत्रालय में 13 वेटरों की भर्ती निकली जिसके लिए कक्षा चौथी पास होने की शैक्षणिक योग्यता ज़रूरी थी... लेकिन इन पदों के लिए करीब सात हजार लोगों ने फॉर्म भरे हैं जिसमें से ज़्यादतर लोग ग्रेजुएट और पोस्ट ग्रेजुएट हैं. विपक्ष के अनुसार यह राज्य में फैली बेरोज़गारी का एक उदाहरण है.
हालांकि सरकार का अब भी मानना है कि पिछली सरकार की तुलना में इस सरकार के दोर में बेरोज़गारी कम हुई है. सरकार भले ही अपनी पीठ थपथपा रही हो, लेकिन राज्य के श्रम विभाग की ओर से आए आंकड़े दूसरी दास्तां बयां करते हैं.